
Arvamuse andmine maaüksuse
Murdlaine tn 43 riigi omandisse jätmiseks

1. Asjaolud  ja  menetluse  käik
Maa-amet esitas Narva Linnavalitsusele 18.07.2016.a. kirjaga nr 6-5/16/14299 (dokumendiregistri nr 7132/1-12.3)  taotluse jätta riigi omandisse vastavalt lisatud asendiplaanile (piiriettepanek nr AT1607080005) Narva linna haldusterritooriumil (Kudruküla linnaosas) asuv maaüksus.

Riigi omandisse taotletakse elamumaa sihtotstarbega maaüksus maareformi seaduse §31 lõike1 punkti 8 alusel maareservina. 

Taotletavale maaüksusele on Narva Linnavalitsuse 05.11.2014.a korraldusega nr 1292-k määratud koha-aadress Murdlaine tn 43.

07.04.2017 ülevaatuse käigus tuvastati maaüksusel mahajäetud, osaliselt lagunenud ja kasutusest väljalangenud, ilma vundamendita ajutine ehitis, mis ei ole Ehitisregistris registreeritud ning ei vasta Maareformi seaduse §6 lõike 3 ja 31 tähenduses ehitise nõuetele. Maa-ala on hooldamata, ehitise omanik on teadmata.
Taotletavale maaüksusele ei ole tänase päeva seisuga esitatud õigusvastaselt võõrandatud vara tagastamise- või kompenseerimise, kui ka ostueesõigusega erastamise- ega hoonestusõiguse seadmise avaldusi.

2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Nõustuda Murdlaine tn 43 (piiriettepanek AT1607080005,  ligikaudne pindala 1 076 m2) Narva linnas asuva maaüksuse riigi omandisse jätmisega.
3.2. Määrata Murdlaine tn 43 maaüksusele sihtotstarbeks elamumaa (001; E).
4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

